ปรากฏการณ์ต่อต้านเอ็นจีโอ
นโยบายการ บริหารจัดการน้ำ โดยเฉพาะการรื้อฟื้นสร้างเขื่อนขึ้นมาเพื่อกักเก็บน้ำยังไม่ทันจะลงมือ ก็ถูกต่อต้านจาก เอ็นจีโอ เสียแล้ว รัฐบาลประกาศจะ ปัดฝุ่นโครงการแก่งเสือเต้น เท่านั้น เอ็นจีโอ ลุกฮือทันที ไม่พ้นที่ต้องจับชาวบ้านเป็นตัวประกันตามเคย,มีปรากฏการณ์ที่ต้องจับตาเป็นพิเศษ เมื่อไม่กี่วันที่ผ่านมา กลุ่มเครือข่ายประชาชนในพื้นที่ จ.กระบี่ และเกาะลันตา เกือบ 2,000 คน นำโดย กิจจา ทองทิพย์ และ สมศักดิ์ ภูมิสุทธาผล ได้ยื่นหนังสือเพื่อทวงถามความคืบหน้า โครงการโรงไฟฟ้าถ่านหินกระบี่ ถึง พล.อ.ประยุทธ์ จันทร์โอชา และกระทรวงพลังงาน เพื่อขอให้มีการเร่งรัดก่อสร้างโรงไฟฟ้ากระบี่โดยเร็ว,นอกจากนี้ ยังมี ชมรมนักวิชาการเพื่อการพัฒนาอย่างยั่งยืน ซึ่งประกอบไปด้วยคณาจารย์และนักวิชาการจากหลายสาขา ยื่นข้อเสนอให้รัฐบาลตัดสินใจเรื่อง การก่อสร้างโรงไฟฟ้าที่ภาคใต้ ในเงื่อนไขที่ต้องตัดสินใจบนความเป็นอิสระปราศจากการกดดัน จากกลุ่มเอ็นจีโอ เนื่องจากความต้องการใช้ไฟฟ้าในภาคใต้เพิ่มขึ้นเฉลี่ยร้อยละ 3-5 ต่อปี แต่โรงไฟฟ้าที่มีอยู่ในภาคใต้ขณะนี้ผลิตไฟฟ้าได้เพียง 2,700 เมกะวัตต์ เท่ากับความต้องการไฟฟ้าสูงสุดที่ 2,600 เมกะวัตต์ รวมทั้งโรงไฟฟ้าท่ีมีอยู่ต้องใช้ต้นทุนในการผลิตสูงเพราะต้องใช้เชื้อเพลิงจาก น้ำมันเตาและน้ำมันดีเซล จึงต้องลดระดับเป็นโรงไฟฟ้าสำรอง มีโรงไฟฟ้าที่ใช้งานหลักเพียง 3 โรง ดำเนินการผลิตไฟฟ้าโดย ใช้ก๊าซและชีวมวล เป็นเชื้อเพลิง ที่ขนอมและจะนะ มีกำลังการผลิตที่ 2,400 เมกะวัตต์ เท่านั้น,ดังนั้น จึง ต้องส่งไฟฟ้าจากภาคกลางลงไปภาคใต้ ทุกวัน จำนวน 200-600 เมกะวัตต์ คิดเป็นพลังงานไฟฟ้าสุทธิจากปี 2559 ที่ 2 ล้านหน่วย ปีนี้คาดว่าจะสูงถึง 3 ล้านหน่วย ดังนั้น จึงอยากให้รัฐบาลได้ตระหนักถึงความจำเป็นของโรงไฟฟ้าในภาคใต้ ถือเป็นวาระเร่งด่วนก่อนที่จะกระทบกับเศรษฐกิจและผู้บริโภค,มีแถลงการณ์จาก เครือข่ายคนเทพา เพื่อการพัฒนาอย่างยั่งยืน ที่สมาชิกกว่า 5 หมื่นคนเป็นตัวแทนชาวบ้านใน อ.เทพา จ.สงขลา แสดงจุดยืนสนับสนุนก่อสร้างโรงไฟฟ้าเทพา เพราะเห็นว่าเป็นประโยชน์ต่อการพัฒนาเศรษฐกิจภาคใต้และประชาชนทั้งประเทศ,ทั้งนี้ ตลอดระยะเวลา 4 ปีที่ผ่านมา หลังจากที่ กฟผ.ได้เข้ามาพูดคุยกับชาวเทพาและติดตามรับฟังข้อดีข้อเสียรวมทั้งแนวทางแก้ไขผลกระทบต่างๆแล้วมีความชัดเจนว่า มีข้อดีมากว่าข้อเสีย แม้จะมีการคัดค้านจาก เอ็นจีโอ กลุ่มต่างๆ แต่เมื่อเสียงส่วนใหญ่มีความเห็นเป็นเอกฉันท์ว่า สนับสนุนให้มีการก่อสร้างโรงไฟฟ้าเทพา รัฐบาลก็ควรจะตัดสินใจตามเสียงส่วนใหญ่ ในการก่อสร้างโรงไฟฟ้า ซึ่งชาวบ้านจะรอฟังการตัดสินใจของรัฐบาลภายใน 45 วัน,โดยเครือข่ายคนเทพาพร้อมที่จะเดินทางไปชี้แจงและรอคำตอบจากรัฐบาล การแสดงออกของชาวเทพาก็เพื่อจะให้เป็นสัญลักษณ์ของการต่อสู้และปกป้องผลประโยชน์ของคนเทพาเอง หลังจากที่ถูกเอ็นจีโอและคนจากนอกพื้นที่มาแสดงบทบาทชี้นำจนทำให้เกิดความสับสนขึ้น โดยจะไม่ยอมอยู่นิ่งเฉยอีกต่อไป,เป็นปรากฏการณ์ที่รัฐบาลและเอ็นจีโอต้องช่วยกันแก้โจทย์ก่อนที่จะบานปลาย.,หมัดเหล็ก,mudlek@thairath.co.th
นโยบายการ บริหารจัดการน้ำ โดยเฉพาะการรื้อฟื้นสร้าง เขื่อนขึ้นมาเพื่อกักเก็บน้ำยังไม่ทันจะลงมือ ก็ถูกต่อต้านจาก เอ็นจีโอ เสียแล้ว รัฐบาลประกาศจะ ปัดฝุ่นโครงการแก่งเสือเต้น เท่านั้น เอ็นจีโอ ลุกฮือทันที ไม่พ้นที่ต้องจับชาวบ้าน
เอ็นจีโอ,คาบลูกคาบดอก,หมัดเหล็ก,โรงไฟฟ้าเทพา,โรงไฟฟ้าภาคใต้,ข่าวทั่วไป